《游丹山》
宋代·孙子秀

四明洞天居第九，巨灵擘石开窗牖。
扪萝陟巘不惮劳，同行况窗忘年友。
老苔护石苍虎闲，飞瀑悬岩玉龙吼。
豁基人与境俱胜，醉歌拍缶忘升斗。
固知壶中别有天，未必醉翁真在酒。
徘徊步月澹忘归，世事浮云竟何有。

作者简介：（212—1266）越州馀姚人，字元实。理宗绍定五年进士。为吴江主簿，日诣学宫与诸生讲论义理。知金坛县，严保伍，厘经界，结义役，赈流民，兴学校。累迁浙西提刑兼知常州，平反冤狱，击贪举廉。移江东提刑。度宗时，兼知临安府，以言罢。起知婺州卒。